dogme
Store norske leksikon,Religion og filosofi,Filosofiens fagdisipliner,Religionsfilosofi
Dogme er det samme som læresetning. Begrepet hadde opprinnelig politisk betydning som et påbud eller kunngjøring, men ble etter hvert et filosofisk begrep som betegnet en grunnleggende sannhet.
I teologien brukes dogme om de læresetningene som er autoritativt fastslått av kirken. Katolisismen har en klart avgrenset og forpliktende dogmedannelse, mens protestantismens holdning overfor dogmene er mer problemfylt, da den ikke anerkjenner noen annen absolutt autoritet enn Bibelen.Dogme brukes også i mer allmenn språkbruk om det aksiomatiske grunnlaget for et livssyn. Les mer i Store norske leksikon læresetning aksiom sannhet teorier om kunnskap